יאיר גלילי

יאיר גלילי (נולד ב-10 ביולי 1970) הוא פרופסור מן המניין למדעי ההתנהגות ומרצה בכיר לתקשורת ופסיכולוגיה באוניברסיטת רייכמן (המרכז הבינתחומי). עמית בכיר במכון למדיניות נגד טרור (ICT); מייסד וראש יחידת המחקר בהתאחדות לכדורגל בישראל,; חבר בוועדת רישוי מועדונים של איגוד הכדורגל האירופאי אופ"א ומוסמך (CPsychol)  האגודה הפסיכולוגית הבריטית (British Psychological Society). כמו כן, משמש סא"ל (מיל.) גלילי, כיועץ ארגוני בכיר במגוון יחידות בצה"ל וראש מערך המיון במרכז כושר קרבי.

 ביוגרפיה 
גלילי הוא נינו של הרב קופל ויסוקר, ראש הוועד הראשון של פתח תקווה (1898). נולד וגדל בעיר, והתחנך בבתי הספר עין גנים וברנר. שירת בצה"ל כקצין במגוון יחידות שדה ומינהלה. בשנת 1999 הגיש את עבודת הדוקטורט שלו לקנט שירד (Sheard) ואריק דנינג  באוניברסיטת לסטר, בריטניה.

שימש במשך כ-15 שנים כחבר סגל, מרצה ודיקאן המכללה לחינוך גופני ומדעי הספורט במכון וינגייט. משמש כיום כראש המעבדה לחקר הספורט, התקשורת והחברה בבית הספר לתקשורת וכחבר סגל בכיר בתוכנית התואר השני בפסיכולוגיה של הספורט בבית הספר לפסיכולוגיה, המרכז הבינתחומי הרצליה.

במשחקים האולימפיים בפריז (2024) שימש גלילי כיועץ הקוגניטיבי/מנטלי (Chief Behavioral Officer) של נבחרת הכדורגל האולימפית (U23) של ישראל. הנבחרת נטלה חלק בטורניר הכדורגל האולימפי כאחת משלוש הנבחרות האירופאיות (בנוסף לצרפת המארחת), שהעפילו מטורניר היורו לצעירות שנערך בשנת 2023.

נשוי ואב לשלושה. מתגורר באבן יהודה.

 תחומי מחקרו 
גלילי חוקר היבטים התנהגותיים של ביצוע (Performance), ונחשב (יחד עם אמיר בן-פורת) לחלוץ בתחום חקר הסוציולוגיה של הספורט והפעילות הגופנית בישראל. ספרי הלימוד שלו (עם בן-פורת ורוני לידור) ”במגרש המשחקים” 2009 (לקורס "מבוא לספורט וחברה" ב) ו"ספורט, פוליטיקה וחברה בישראל" (Routledge, 2007) נחשבים לטקסטים המקיפים הראשונים על הספורט מנקודת מבט ישראלית. במקביל, גלילי חוקר בשנים האחרונות השפעות טכנולוגיות על היבטים מנטליים וקוגניטיביים בספורט. מחקריו (עם רועי סמואל ואחרים) על השפעות הVideo Assisting Referee (VAR) רואים אור בכתבי עת מובילים בתחום.

בשנת 2018, מחקרו על תופעת ״החנק תחת לחץ״ של שחקני נבא" (עם תלמידו לשעבר איליה מורגולוב) זכה לתהודה עולמית ובכלל זה בכתב העת ״ניו-יורקר״ ופורום הכלכלה העולמי. מחקריו משנת 2019 על כוחו התקשורתי והאקטיביזם החברתי, של הכדורסלן לברון ג'יימס לצד "אינטליגנציה מלאכותית ועיתונאות הספורט", זוכים לתהודה דומה.

מחקריו העיקריים עוסקים בתחומים הבאים:
 היבטים פסיכו-חברתיים של פעילות גופנית וספורט.
 פסיכולוגיה של הביצוע.
 קבלת החלטות תחת לחץ בספורט.
 אדפטציה (הסתגלות) וחוסן.
 ספורט וטרור
 ספורט וטכנולוגיה.
 ספורט, מגדר ותקשורת.
מומחיות ומצוינות

 מאמרים וספרים 
גלילי כתב וערך 10 ספרים ולמעלה מ-200 מאמרים שפיטים בכתבי עת אקדמיים בתחומים שונים הקשורים להיבטים התנהגותיים וחברתיים של ספורט, פעילות גופנית ומאמץ.

מכהן החל משנת 2021 כעורך-חבר (Associate Editor) בכתב העת השווייצרי Frontiers in Psychology.

עורך וחבר המערכת המדעית (Editorial Board Member) של כתב העת Springer Nature Social Sciences.

עורך אקדמי (Associate Editor) וחבר המערכת המדעית של כתב העת BMC Psychology

עורך (Academic Editor) וחבר המערכת המדעית של כתב העת PLOS ONE.

שימש כעורך-אורח של כתבי עת בינלאומיים רבים ובכללם: Frontiers in Psychology; American Behavioural Scientist, Television & New Media, Online Information Review, Behavioral Sciences

ספריו האחרונים הם:
Sport, Politics and Society in the Land of Israel: Past and Present London: Routledge (2009): Yair Galily, Amir Ben-Porat
במגרש המשחקים – ספורט וחברה בפתח המאה ה-21 - יאיר גלילי, רוני לידור ואמיר בן-פורת בהוצאת האוניברסיטה הפתוחה (2009).
ספורט ומגדר בחברה הישראלית: מאפיינים, זהויות ויצוגים - בעריכת יאיר גלילי, משה לוי ואילן תמיר, בהוצאת המרכז הבינתחומי הרצליה (2016)
Israeli Football: Culture, Politics and Identity. London: Routledge (2021) with Ilan Tamir
Galily, Y., Samuel, R. D., Tenenbaum, G., Filho, E., eds. (2021). The Psychology of Sport, Performance And Ethics. Lausanne: Frontiers
מומחיות ומצוינות: מבט רב תחומי (עם גרשון טננבאום). הרצליה: המרכז הבינתחומי (2021).
The Munich Massacre: Contemporary Thoughts and Views on Sport and Terrorism from a Global Perspective (2023). With I. Tamir
Galily, Y., Pack, S., Tamir, I., eds. (2024). Spectator sport and fan behavior: a sequel. Lausanne: Frontiers Media

 קישורים חיצוניים 
 פרופ׳ יאיר גלילי, המעבדה לחקר הספורט התקשורת והחברה, באתר המרכז הבינתחומי הרצליה
 יאיר גלילי באתר גוגל סקולר Google Scholar
 כל המאמרים (טקסט-מלא) של יאיר גלילי באתר ResearchGate
 Prof. Yair Galily - Workshop: Protecting Soft Targets [הרצאה במסגרת הכנס הבינ"ל של המכון למדניות נגד טרור 2019].


 ״הפסיכולוגיה של הביצוע״ שיחה עם רועי כ"ץ במסגרת RUexperts
 ״ניצחון הוא הרגל״ פודקאסט חמש אצבעות
 איך אירועי ספורט הפכו למוקד המרכזי של ארגוני הטרור? (פודקאסט).
הפוליטיקה של המשחקים האולימפיים. האוניברסיטה המשודרת (הרצאת פודקאסט).
ספורט בעת מלחמה. הקול בראש - הפסיכולוגיה של הספורט (פודקאסט)
היא אוהבת כדורגל, היא לא מתביישת - ראיון פודקאסט, ינואר 2024 [שלושה שיודעים, החל מדקה 12:13].
מצוינים או מיצוינים? ראיון פודקאסט (וואלה). 16 ספט. 2024.
האם טפיחה ידידותית על השכם יכולה לשפר את הביצועים בכדורסל? [שלושה שיודעים, החל מדקה 22:10]

הערות שוליים

קטגוריה:בוגרי תיכון ברנר
קטגוריה:בוגרי אוניברסיטת לסטר
קטגוריה:סגני-אלופים בצה"ל
קטגוריה:סגל המרכז הבינתחומי הרצליה: תקשורת
קטגוריה:סגל המרכז הבינתחומי הרצליה: פסיכולוגיה
קטגוריה:סגל אוניברסיטת רייכמן: תקשורת
קטגוריה:סגל אוניברסיטת רייכמן: פסיכולוגיה
קטגוריה:סוציולוגים ישראלים
קטגוריה:ישראלים שנולדו ב-1970